
Poznámky konsolidovanej účtovnej závierky 
zostavenej k 31.12.2025 - textová časť


I. VŠEOBECNÉ ÚDAJE

1. Identifikačné údaje konsolidujúcej účtovnej jednotky:

Názov konsolidujúcej účtovnej jednotky: Obec Slovenské Pravno
Sídlo konsolidujúcej účtovnej jednotky: 	Slovenské Pravno 123, 038 22 Slovenské Pravno
IČO konsolidujúcej účtovnej jednotky: 00316911
Dátum založenia/zriadenia konsolidujúcej účtovnej jednotky: Zo zákona 01.01.1991
      
Konsolidovaná účtovná závierka konsolidovaného celku Obec Slovenské Pravno bola zostavená v súlade so zákonom č. 431/2002 Z.z. o účtovníctve v znení neskorších predpisov (ďalej len “zákon o účtovníctve”) a v súlade s Opatrením Ministerstva financií Slovenskej republiky zo dňa 17. Decembra 2008 č. MF/27526/2008 - 31. ktorým sa ustanovujú podrobnosti o metódach 
a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe v znení neskorších predpisov.

Všetky účtovné jednotky, ktoré sú súčasťou konsolidovaného celku Obce Slovenské Pravno zostavili individuálnu účtovnú závierku k 31.12.2025.

Konsolidovaná účtovná závierka je sprístupnená k nahliadnutiu v registri účtovných závierok, 
v sídle konsolidujúcej účtovnej jednotky – Obec Slovenské Pravno.  

2.  Informácie o konsolidovanom celku:

Identifikačné údaje všetkých účtovných jednotiek konsolidovaného celku Obce Slovenské Pravno sú uvedené v tabuľke č. 1 poznámok konsolidovanej účtovnej závierky. 

3. Informácie o organizačnej štruktúre a hlavných predstaviteľoch konsolidujúcej účtovnej jednotky:

Starosta: Pavol Grusmann
Zástupca starostu: Katarína Šovčíková
Konsolidovaný celok mal v roku 2025 priemerný prepočítaný počet zamestnancov 39,55 zamestnancov, z toho 3 riadiacich zamestnancov.
Hlavný kontrolór obce: JUDr. Marika Barabas Pavlíková

4. Zmena konsolidovaného celku:

V priebehu účtovného obdobia od 1. januára 2025 do 31. decembra 2025 nedošlo k zmenám v štruktúre konsolidovaného celku Obec Slovenské Pravno.

5. Informácie o výsledku hospodárenia z dôvodu predaja majetku medzi účtovnými jednotkami konsolidovaného celku Obce Slovenské Pravno:

V priebehu účtovného obdobia roku 2025 sa medzi účtovnými jednotkami konsolidovaného celku Obec Slovenské Pravno neuskutočnil nákup resp. predaj majetku, ktorý mal vplyv na výsledok hospodárenia konsolidovaného celku.

6. Informácie o účtovných zásadách a účtovných metódach:

A)Dlhodobý nehmotný a dlhodobý hmotný majetok
 
Dlhodobý majetok obstaraný kúpou sa oceňuje obstarávacou cenou, ktorá zahrňuje cenu obstarania a náklady súvisiace s obstaraním (clo, prepravu, montáž, poistné a pod.). Súčasťou obstarávacej ceny dlhodobého hmotného a nehmotného majetku nie sú úroky z úverov (podľa rozhodnutia účtovej jednotky). Zľava z ceny, ktorú poskytol dodávateľ k majetku sa účtuje ako zníženie nákladov na predaný alebo spotrebovaný majetok.

Hodnota obstarávaného dlhodobého hmotného majetku, ktorý sa používa, sa trvalo zníži o oprávky, ktoré zodpovedajú výške opotrebenia majetku.

O opravných položkách sa účtuje v prípade prechodného zníženia hodnoty majetku ku dňu, ku ktorému sa zostavuje účtovná závierka.

Dlhodobý majetok vytvorený vlastnou činnosťou sa oceňuje vlastnými nákladmi. Za vlastné náklady sa považujú všetky priame náklady vynaložené na výrobu alebo inú činnosť a  všetky nepriame náklady vzťahujúce sa na výrobu alebo inú činnosť.

Dlhodobý majetok nadobudnutý bezodplatným prevodom pri splynutí, zlúčení, rozdelení alebo pri prevode správy sa oceňuje cenou, v ktorej sa doteraz viedol v účtovníctve. Ak cenu nie je možné zistiť, oceňuje sa reálnou hodnotou. Dlhodobý nehmotný a hmotný majetok obstaraný iným spôsobom (napr. bezodplatne nadobudnutý majetok, delimitovaný, novo zistený majetok pri inventarizácii) sa oceňuje reálnou hodnotou, t.j. cenou, za ktorú by sa majetok obstaral v čase, keď sa o ňom účtuje.

Dlhodobý nehmotný majetok a dlhodobý hmotný majetok odpisovaný sa odpisuje podľa odpisového plánu, ktorý bol zostavený na základe predpokladanej doby jeho používania a predpokladaného priebehu jeho morálneho a fyzického opotrebenia.

B) Dlhodobý finančný majetok
Finančné investície, cenné papiere a majetkové účasti sa oceňujú obstarávacou cenou, vrátane nákladov súvisiacich s obstaraním (provízie maklérom, poplatky burze).

C) Zásoby
Zásoby nakupované sa oceňujú obstarávacou cenou, ktorá zahrňuje cenu obstarania a náklady súvisiace s obstaraním (clo, dovoznú prirážku, prepravu, poistné, provízie, skonto a pod.). Úroky z cudzích zdrojov nie sú súčasťou obstarávacej ceny. Nakupované zásoby sú oceňované váženým aritmetickým priemerom z obstarávacích cien.
Zásoby vytvorené vlastnou činnosťou sa oceňujú vlastnými nákladmi.
Toto ocenenie sa upravuje o zníženie hodnoty zásob.
D) Pohľadávky
Pohľadávky pri ich vzniku sa oceňujú menovitou hodnotou. Pohľadávky pri odplatnom nadobudnutí alebo pohľadávky nadobudnuté vkladom do základného imania sa oceňujú obstarávacou cenou, t.j. vrátane nákladov súvisiacich s obstaraním.

Opravná položka sa vytvára napr. k pohľadávkam po splatnosti a nedobytným pohľadávkam, kde existuje riziko nevymožiteľnosti pohľadávok.

E) Finančné účty
Peňažné prostriedky a ceniny sa oceňujú menovitou hodnotou.

F) Náklady budúcich období a príjmy budúcich období
Náklady budúcich období a príjmy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

G) Rezervy
Rezervy sú záväzky s neurčitým časovým vymedzením alebo výškou a oceňujú sa v očakávanej výške záväzku. V účtovnej závierke sa tvorili rezervy najmä na nevyfakturované dodávky a služby, súdne spory a podobne.

H) Záväzky
Záväzky sa pri ich vzniku oceňujú menovitou hodnotou a pri ich prevzatí sa oceňujú obstarávacou cenou. Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení.

I) Výdavky budúcich období a výnosy budúcich období
Výdavky budúcich období a výnosy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.

J) Deriváty
Deriváty sa pri nadobudnutí oceňujú cenou obstarania a ku dňu, ku ktorému sa zostavuje účtovná závierka, reálnou hodnotou.

K) Majetok a záväzky zabezpečené derivátmi
Majetok a záväzky zabezpečené derivátmi sa oceňujú reálnou hodnotou.

L) Cudzia mena
Majetok a záväzky vyjadrené v cudzej mene sa prepočítavajú na slovenskú menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu alebo v iný deň, ak to ustanovuje osobitný predpis, resp. v deň, ku ktorému sa zostavuje účtovná závierka.

M) Výnosy
Tržby za vlastné výkony a tovar neobsahujú daň z pridanej hodnoty. Sú tiež znížené o zľavy a zrážky (rabaty, bonusy, skontá, dobropisy a pod.) bez ohľadu na to, či zákazník mal vopred na zľavu nárok, alebo či ide o dodatočne uznanú zľavu. Tržby sú účtované ku dňu splnenia dodávky alebo služby.

O výnosoch z poplatkov sa účtuje v časovej a vecnej súvislosti s vyrubením poplatkov (ak je účtovná jednotky výbercom poplatkov).


II. INFORMÁCIE O METÓDACH A POSTUPOCH KONSOLIDÁCIE

1. Informácie o použitých metódach konsolidácie

Konsolidovaná účtovná závierka Obce Slovenské Pravno bola zostavená v súlade so zákonom č. 431/2002 Z.z o účtovníctve v znení neskorších predpisov a v súlade s Opatrením Ministerstva financií Slovenskej republiky zo dňa 17. decembra  2008 č. MF/27526/2008-31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe  v znení neskorších predpisov.

Zahrnutie konsolidovaných účtovných jednotiek do konsolidovanej účtovnej závierky
	Názov resp. obchodné meno konsolidovanej účtovnej jednotky
	Metóda úplnej konsolidácie
	Metóda podielovej konsolidácie
	Metóda vlastného imania

	Obec Slovenské Pravno
	áno
	-
	-

	Základná škola Slovenské Pravno
	áno
	-
	-



Metóda úplnej konsolidácie bola použitá pri dcérskej účtovnej jednotke, ktorým je 
1 rozpočtová organizácia. Metóda podielovej konsolidácie nebola použitá. Metóda vlastného imania nebola použitá.

Moment prvej konsolidácie kapitálu:
· pri rozpočtových organizáciách je do deň ich zriadenia
· pri príspevkových organizáciách je to deň ich zriadenia
· pri obchodných spoločnostiach je to deň obstarania podielov

V roku 2009, za ktorý sa uskutočnila prvá konsolidácia vo verejnej správe sa za moment prvej konsolidácie kapitálu považoval deň prvého zahrnutia účtovnej jednotky do konsolidovanej účtovnej závierky, a to bolo k 1.1.2009.




2. Goodwill/záporný goodwill

· Goodwill nevzniká pri konsolidovanej účtovnej jednotke, ktorou je rozpočtová organizácia.
· Goodwill nevzniká pri konsolidovanej účtovnej jednotke, ktorou je príspevková organizácia.
· Goodwill nevzniká pri založení konsolidovanej účtovnej jednotky, ktorou je obchodná spoločnosť.
· Goodwill vzniká pri kúpe už existujúcej konsolidovanej účtovnej jednotky, ktorou je obchodná spoločnosť.
· Goodwill sa odpisuje do 5 rokov.

3. Informácie o konsolidácii medzivýsledku

V priebehu účtovného obdobia v roku 2025 sa medzi účtovnými jednotkami konsolidovaného celku neuskutočnil nákup resp. predaj investície (konsolidácie medzivýsledku znižuje hospodársky výsledok).

V priebehu účtovného obdobia 2025 sa medzi účtovnými jednotkami konsolidovaného celku neuskutočnil žiaden predaj - nákup materiálových zásob.

4. Konsolidačné úpravy
Tabuľka konsolidácie aktív a pasív, nákladov a výnosov podľa účtov v roku 2025 na agregovanú súvahu a výkaz ziskov a strát:
	Konsolidácia kapitálu
	MD
	DAL
	Suma MD
	Suma DAL

	Konsolidácia dcérskej účtovnej jednotky zo základným imaním
	428
	061
	
	

	Konsolidácia podielov - metódou vlastného imania
	062
	428
	
	

	Konsolidácia podielov - metódou vlastného imania
	062
	668
	
	

	Konsolidácia medzivýsledku
	
	
	
	

	Konsolidácia - predaj investície
	428
	021
	
	

	Konsolidácia - predaj investície
	602
	021
	
	

	Konsolidácia pohľadávok a záväzkov
	
	
	
	

	Konsolidácia odvodu príjmov do rozpočtu zriaďovateľa
	351
	351
	40,00
	40,00

	Konsolidácia kapitálového transferu zriaďovateľa
	355
	355
	92 439,73
	92 439,73

	Konsolidácia dod. a odber. faktúr
	321
	311
	
	

	Konsolidácia ostatných pohľ. a záv.
	379
	378
	
	

	Konsolidácia NBO a VBO
	384
	381
	
	

	Konsolidácia nákladov a výnosov
	
	
	
	

	Konsolidácia bežných transferov zriaďovateľa
	691
	584
	130 544,30
	130 544,30


	Konsolidácia kapitálových transferov zriaďovateľa (odpisy RO)
	692
	584
	689,72
	689,72


	Konsolidácia odvodu príjmov do rozpočtu zriaďovateľa
	699
	588
	13 269,80
	13 269,80


	Konsolidácia spotrebného materiálu
	699
	589
	
	

	Konsolidácia odvodu budúcich príjmov do rozpočtu zriaďovateľa
	602
	501
	
	

	Konsolidácia prefakturácie elektrickej energie
	602
	502
	
	

	Konsolidácia opravy a udržiavanie
	602
	511
	
	

	Konsolidácia ostatných služieb
	602
	518
	
	

	Konsolidácia ost. služieb - nájom
	648
	518
	
	

	Konsolidácia poplatok za KO
	633
	538
	
	

	Konsolidácia ostatných nákladov
	602
	548
	
	


Výsledok hospodárenia po agregovaní súvah a výkazov ziskov a strát za konsolidované účtovné jednotky ostal nezmenený a ostal vo výške -47 997,73 EUR.
 
III. INFORMÁCIE O ÚDAJOCH NA STRANE AKTÍV A PASÍV SÚVAHY
1.Dlhodobý majetok

Prehľad o pohybe dlhodobého nehmotného a dlhodobého hmotného majetku od 1. januára 2025 do 31. decembra 2025 je uvedený v tabuľkovej prílohe č. 2 konsolidovaných poznámok.

Prehľad neobežného majetku konsolidovaného celku podľa organizácií k 31.12.2025:
	Organizácia
	Obstarávacia cena v EUR
	Zostatková hodnota v EUR

	Obec Slovenské Pravno
	2 837 837,34
	1 943 754,78

	ZŠ Slovenské Pravno
	657 137,20
	139 116,10

	Spolu
	3 494 974,54
	2 082 870,88



Dlhodobý hmotný a nehmotný majetok konsolidovaného celku v obstarávacích cenách vzrástol oproti roku 2024 o 95 493,39 EUR (viď tabuľka 2).

V tabuľkovej prílohe č. 3 a č. 4 konsolidovaných poznámok sú uvedené detailnejšie informácie o dlhodobom finančnom majetku vykázanom v konsolidovanej účtovnej závierke k 31. decembru 2025. Tabuľka č. 5 a 6 neobsahuje žiadne údaje.

2. Zásoby
Stav zásob k 31.12.2025: 2 681,87 EUR
· Z toho obec: 2 110,90 EUR; základná škola: 570,97 EUR

K zásobám k 31.12.2025 nebola tvorená opravná položka. Tabuľka č. 7 neobsahuje žiadne údaje.



3. Pohľadávky

Prehľad pohľadávok konsolidovaného celku k 31.12.2025:
	Organizácia
	Pohľadávky bez OP
	Opravné položky 
k pohľadávkam
	Pohľadávky s OP

	Obec Slovenské Pravno
	7 573,08
	0,00
	0,00

	ZŠ Slovenské Pravno
	0,00
	0,00
	0,00

	Spolu
	7 573,08
	0,00
	0,00


Pozn. OP - opravné položky

Konsolidovaný celok vykazuje len krátkodobé pohľadávky vo výške 7 573,08 EUR.
V pohľadávkach tvoria najväčšiu položku pohľadávky obce, a to pohľadávky z nedaňových príjmov obcí v sume 4 122,86 EUR. 
Vývoj opravnej položky ako aj prehľad pohľadávok z hľadiska ich doby splatnosti je uvedený v tabuľkovej prílohe č. 8 a č. 9 konsolidovaných poznámok.

4. Časové rozlíšenie aktív

V tabuľkovej prílohe č. 10 a č. 11 konsolidovaných poznámok sú uvedené významné položky časového rozlíšenia aktív. V tabuľke č. 10 sú uvedené údaje o nákladoch budúcich období, v tabuľke č. 11 sú uvedené údaje o príjmoch budúcich období.

5.Vlastné imanie

Prehľad vlastného imania konsolidovaného celku k 31.12.2025:
	Organizácia
	Účet 428
	VH za rok 2025
	Vlastné imania

	Obec Slovenské Pravno
	1 567 533,27
	-50 429,30
	1 517 109,97

	ZŠ Slovenské Pravno
	-3 811,38
	2 431,57
	-1 379,81

	Spolu
	1 563 721,89
	-47 997,73
	1 515 730,16


Prehľad o pohybe vlastného imania konsolidovaného celku Obce Slovenské Pravno od 1. januára 2025 do 31. decembra 2025 je uvedený v tabuľkovej prílohe č. 12 konsolidovaných poznámok.

6. Rezervy 

Prehľad rezerv konsolidovaného celku v členení na zákonné a ostatné, dlhodobé a krátkodobé od 1. januára 2025 do 31. decembra 2025 je uvedený v tabuľkovej prílohe č. 13 a č. 14 konsolidovaných poznámok. Zákonné rezervy v tabuľke č. 13 tvorí Obec Slovenské Pravno na zabezpečenie poplatok pre audítora. Tabuľka č. 14 neobsahuje žiadne údaje.




7. Záväzky

Prehľad záväzkov konsolidovaného celku k 31.12.2025:
	Organizácia
	Záväzky krátkodobé
	Záväzky dlhodobé
	Záväzky spolu

	Obec Slovenské Pravno
	124 244,92
	4 264,19
	128 509,11

	ZŠ Slovenské Pravno
	45 935,99
	1 266,54
	47 202,53

	Spolu
	170 180,91
	5 530,73
	175 711,64


Konsolidovaný celok vykazuje dlhodobé záväzky vo výške 5 530,73 EUR - záväzky zo sociálneho fondu všetkých konsolidujúcich účtovných jednotiek.
Konsolidovaný celok vykazuje krátkodobé záväzky vo výške 170 180,91 EUR, z ktorých materská účtovná jednotka vykazuje záväzky vo výške 124 244,92 EUR a rozpočtová organizácia ZŠ 45 935,99 EUR.
Prehľad záväzkov z hľadiska ich vekovej štruktúry a z hľadiska splatnosti je uvedený v tabuľkovej prílohe č. 15 konsolidovaných poznámok.

8. Bankové úvery a ostatné prijaté návratné finančné výpomoci

Obec uzatvorila v roku 2023 Zmluvu o úvere č. 13/002/23 - Municipálny úver - Univerzál vo výške 50 000 EUR na financovanie investičných potrieb obce. Úver je dlhodobý s dobou splatnosti do roku 2033, splátky istiny a úrokov budú vykonávané priebežne.
Popis bankových úverov je uvedený v tabuľkovej prílohe č. 16.

9. Časové rozlíšenie pasív

V tabuľkovej prílohe č. 17 a č. 18 konsolidovaných poznámok sú uvedené položky časového rozlíšenia pasív. 

Výnosy budúcich období - transfery podľa konsolidovaných účtovných jednotiek:
	Organizácia
	Transfery
	Ostatné

	Obec Slovenské Pravno
	381 585,87
	0,00

	ZŠ Slovenské Pravno
	0,00
	0,00

	Spolu
	381 585,87
	0,00



10. Náklady
Popis a výška významných nákladov:
K 31. decembru 2025 sú náklady konsolidovaného celku vykázané vo výške 1 307 185,92 EUR. Oproti roku 2024 došlo v roku 2025 k nárastu celkových nákladov o 92 144,46 EUR.
518 - ostatné služby sú rozpísané v tabuľke č. 19.
548 - ostatné náklady na prevádzkovú činnosť sú rozpísané v tabuľke č. 20.
568 - ostatné finančné náklady sú rozpísané v tabuľke č. 21.




11. Výnosy
Popis a výška významných výnosov:
K 31. decembru 2025 sú výnosy konsolidovaného celku vykázané vo výške 1 259 188,19 EUR. Oproti roku 2024 došlo v roku 2025 k nárastu celkových výnosov o 92 279,16 EUR.
602 - tržby z predaja služieb sú vo výške 80 348,10 EUR.
648 – v tabuľkovej prílohe č. 22 konsolidovaných poznámok je uvedené detailné členenie ostatných výnosov z prevádzkovej činnosti konsolidovaného celku Obce Slovenské Pravno účtovného obdobia roku 2025. Najväčšiu položku tvoria výnosy z prenájmu majetku obce.
693 - výnosy samosprávy z bežných transferov zo štátneho rozpočtu a od iných subjektov sú vo výške 719 419,18 EUR.


IV. INÉ AKTÍVA A PASÍVA
1. Prípadné ďalšie záväzky
V tabuľkovej prílohe č. 23 a č. 24


V. SKUTOČNOSTI, KTORÉ NASTALI PO DNI, KU KTORÉMU SA ZOSTAVUJE ÚČTOVNÁ ZÁVIERKA, DO DŇA JEJ ZOSTAVENIA

Po 31. decembri 2025 nenastali také udalosti, ktoré by si vyžadovali zverejnenie alebo vykázanie v konsolidovanej účtovnej závierke za rok 2025.











V Slovenskom Pravne 12.06.2026


	
	
	



